**TÁMOGATÁSI FELHÍVÁS**

**Debrecen Megyei Jogú Város Önkormányzatával kötött támogatási szerződés alapján a Debrecen Város Segélyalap terhére nyújtandó támogatás elnyerésére**

**A támogatás célja,** hogy a Debrecen Város Segélyalapba felajánlott adományok felhasználásávalanyagi segítséget nyújtson a koronavírus fertőzés kapcsán elrendelt veszélyhelyzet miatt nehéz helyzetbe került magánszemélyeknek, családoknak.
**A kérelmezők köre:** azok a 2020. január 1. napját megelőzően már debreceni állandó lakóhellyel rendelkező és életvitelszerűen Debrecenben élő magánszemélyek, akiknek foglalkoztatásra irányuló jogviszonya a veszélyhelyzet kihirdetéséről szóló 40/2020. (III. 11.) Korm. rendelet hatálybalépését (2020. március 11. napja) követően megszűnt és a családban élők egy főre számított havi jövedelme nem haladja meg a 60.000- Ft-ot.
Ugyanazon családból csak egy személy részesíthető támogatásban. A támogatási felhívás alkalmazásában család az egy lakásba bejelentett lakóhellyel vagy tartózkodási hellyel rendelkező közeli hozzátartozók közössége.

**A támogatás során elnyerhető támogatás formája, mértéke és gyakorisága:**

1. pénzbeli támogatás
	1. a lakhatás költségei közül
		1. a közüzemi számlák vonatkozásában a támogatás 20.000,-Ft/hó 3 hónapon keresztül vagy
		2. a lakás bérleti díjának támogatása a bérleti díj 50 %-a mértékéig, de legfeljebb 30.000,-Ft/hó 3 hónapon keresztül vagy
	2. a digitális távoktatásban való részvételhez szükséges taneszközök (laptop, tablet) beszerzésére egyszeri alkalommal 25.000,-Ft,

vagy

1. természetbeni juttatás, havonként 13.000,-Ft értékben, melyből a tartós élelmiszercsomag értéke 10.000,-Ft/hó, a háztartási tisztítószerek, higiéniás termékek értéke 3.000,-Ft/hó, 3 hónapon keresztül.

**A kérelem benyújtásának formája és módja:** a kérelmet a felhívás mellékletét képező adatlap kitöltésével kell a Debreceni Karitatív Testület elnöki tisztségét betöltő **Hajdúdorogi Főegyházmegye**(4025 Debrecen, Petőfi tér 8.) részére **postai úton vagy elektronikusan** benyújtani a segelyalap@debrecen.hu email-címre, melyhez csatolni kell az abban megjelölt, továbbá a kérelmező által szükségesnek tartott mellékleteket. Kérjük a borítékon vagy az e-mail tárgyában feltüntetni: **„Debrecen Város Segélyalap”.**A kérelem regisztrációt követően online is benyújtható.A felhívás és az adatlapok az alábbi helyeken érhetők el:Online kitöltéshez: <https://segelyalap.debrecen.hu>Nyomtatható formában: [www.debrecen.hu](http://www.debrecen.hu)Nyomtatott formában: Új Városháza (Debrecen, Kálvin tér 11.) Vár u. felőli porta Régi Városháza (Debrecen, Piac u. 20.) főbejárat felőli porta

**A kérelem benyújtásának határideje**: **a Debrecen Város Segélyalapban rendelkezésre álló keretösszeg felhasználásáig folyamatos.**

**A kérelem elbírálásának módja, rendje:** a kérelmeket egy szakmai testület véleményezi és tesz javaslatot, melynek tagjai DMJV Önkormányzata, DMJV Család- és Gyermekjóléti Központja, valamint a Debreceni Karitatív Testület képviselője. A kérelmekről a Debreceni Karitatív Testület elnöki tisztségét betöltő Hajdúdorogi Főegyházmegye dönt.

Érdeklődni lehet a 06 30/868-8574 telefonszámon, munkanapokon 8-16 óráig.